Kuna parasjagu oli üks tiim minemas marsruudile Ticket Danger (6c) siis kõõlusin mõnda aega nende läheduses. Ajasime tiba jutu kuid peaasjalikult vaatasin mis moel nad oma marsruudile minekut ette valmistavad. Nad tegid väga korrektselt kogu oma töö. Neil oli natuke ebatavaline olukord, kuna laskumismarsruut algas vaateplatvormi käsipuust 3m allpool. Seega poisid kasutasid käsipuud esimese jaamana ning kogu  tegevus teiselpool käsipuud toimus perfektse julgestusega. Sõltumata sellest, et seal oli kalju nagu "lai trepp" laskumisjaamani.